તે સમયે રમેશભાઈએ પોતે સાંઢિયા પુલ પાસે ઉભા હોય અને સોની બજારમાં સાથે જ જઈશું તેવો ફોન કરતા મહેશભાઈ અને અજયભાઈ ત્યાં ઉભા રહ્યા હતા. બન્નેએ હોસ્પિટલ ચોકી પાસે ચા પીધી હતી તે પછી રમેશભાઈ આવતા ત્રણેય વ્યક્તિઓ સોની બજારમાં જવા માટે રિક્ષામાં રવાના થયા હતા. રમેશભાઈને પણ ચાંદીના ઘરેણા આપવા માટે અન્ય સ્થળે જવંુ હોય તેઓ છૂટા પડયા હતા તે પછી જુદા જુદા વેપારીઓ પાસેથી મેળવેલા ચાંદી તથા સોનાના દાગીનાનો જથ્થો થેલામાં રાખી ત્રણેય વ્યક્તિઓ કોઠારિયા નાકાથી કરણપરા ચોકમાં આવ્યા હતા જ્યાં અજયભાઈ પોતાની પાર્ક કરેલી મોટર લેવા ગયા હતા. જ્યારે રમેશભાઈ અને મહેશભાઈ પોતાની પાસે રહેલો થેલો બાજુમાં પડેલી રેંકડી પર રાખી વાતો કરતા હતા તે દરમ્યાન એક શખ્સ અચાનક ઝડપથી ધસી આવ્યો હતો તેણે મહેશભાઈના હાથ નીચે રહેલા થેલાને ઝૂંટ મારી દોટ મૂકી હતી તેથી હેબતાયેલા મહેશભાઈએ તેનો પીછો કરવાનો પ્રયાસ કર્યાે હતો પરંતુ તે પહેલા પોતાના અન્ય બે સાગરિત કે તેઓ કાળા કપડામાં સજ્જ હતા અને બાઈક ચાલુ રાખીને ઉભા હતા તેની પાછળ બેસી ત્રણેય શખ્સો પૂરઝડપે છનનન થઈ ગયા હતા.